CELEX: 62016TN0678
Language: et
Date: 2016-09-23 00:00:00
Title: Kohtuasi T-678/16 P: Sergio Siragusa 23. septembril 2016 esitatud apellatsioonkaebus Avaliku Teenistuse Kohtu 13. juuli 2016. aasta määruse peale kohtuasjas F-124/15, Siragusa versus nõukogu

14.11.2016   
            
            
               ET
            
            
               Euroopa Liidu Teataja
            
            
               C 419/55
            
         Sergio Siragusa 23. septembril 2016 esitatud apellatsioonkaebus Avaliku Teenistuse Kohtu 13. juuli 2016. aasta määruse peale kohtuasjas F-124/15, Siragusa versus nõukogu
   (Kohtuasi T-678/16 P)
   (2016/C 419/72)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Sergio Siragusa (Brüssel, Belgia) (esindajad: advokaadid T. Bontinck ja A. Guillerme)
   
      Teised menetluspooled: Euroopa Liidu Nõukogu, Euroopa Parlament
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 13. juuli 2016. aasta määrus kohtuasjas F-124/15, Siragusa versus Euroopa Liidu Nõukogu, mis on edastatud 14. juulil 2016;
            
         
               —
            
            
               menetleda hagi sisuliselt ja tühistada vaidlustatud kohtumäärus;
            
         
               —
            
            
               mõista mõlema astme kohtukulud välja Euroopa Liidu Nõukogult.
            
         
      Väited ja peamised argumendid
   
   Apellant esitab oma kaebuse toetuseks üheainsa väite, et on rikutud õigusnormi.
   
               —
            
            
               Ta on seisukohal, et Avaliku Teenistuse Kohus on rikkunud õigusnormi nõukogu otsuse õigusliku kvalifitseerimise käigus, kinnitades tema ennetähtaegset pensioni 11. juulil 2013. Järelikult on ta seisukohal, et ametisse nimetava asutuse 12. novembri 2014. aasta otsus tema ennetähtaegse pensioni taotluse rahuldamata jätmise kohta, tuleb kvalifitseerida isikut kahjustavaks meetmeks, millega võetakse tagasi varasem otsus, millega tema ennetähtaegse pensioni taotlus rahuldati, mitte lihtsalt kaudset rahuldamatajätmise otsust kinnitavaks otsuseks.
            
         
               —
            
            
               Apellant leiab lõpetuseks, et kuna 12. novembri 2014. aasta otsus on seega vaidlustatud tähtajast kinni pidades, siis esimeses astmes otsuse teinud kohtusse esitatud hagi on vastuvõetav ja seda tuleb sisuliselt arutada.